
PËR DELEGIMIN/AUTORIZIMIN E KOMPETENCAVE TË MINISTRIT TË BUJQËSISË DHE ZHVILLIMIT RURAL, PËR NËNSHKRIMIN E DOKUMENTACIONIT TË KLASIFIKUAR “SEKRET SHTETËROR”, TE ZËVENDËSMINISTRI

Në mbështetje të nenit 102, pika 4 të Kushtetutës të Republikës së Shqipërisë; të pikës 1, të vendimit nr. 519, datë 25.9.2025, të Këshillit të Ministrave, “Për përcaktimin e fushës dhe përgjegjësisë shtetërore të Ministrisë së Bujqësisë dhe Zhvillimit Rural”; të nenit 28 e vijues të ligjit nr. 44/2015, “Kodi i Procedurave Administrative të Republikës së Shqipërisë”, si dhe të ligjit nr. 10/2023, “Për informacionin e klasifikuar”,

URDHËROJ:

1. Delegimin e kompetencave të ministrit të Bujqësisë dhe Zhvillimit Rural për nënshkrimin e korrespondencës dalëse me institucione të ndryshme, kur ato përfshijnë informacion të klasifikuar në nivelin “Sekret”, te zëvendësministri, z. Fatmir Guri.
2. Ngarkimin e z. Guri me ndjekjen dhe me zbatimin e këtij urdhri, në përputhje me legjislacionin në fuqi, lidhur me informacionin e klasifikuar.
[bookmark: _GoBack]3. Ngarkimin e Sektorit të Arkiv-Protokollit për marrjen e masave për ndjekjen dhe njoftimin e urdhrit strukturave përkatëse, që përpunojnë informacionin e klasifikuar në nivelet e sipërcituara.
4. Ky urdhër hyn në fuqi menjëherë dhe botohet në Fletoren Zyrtare.

